**Ministru kabineta rīkojuma projekta “Par Rīgas metropoles areāla sabiedriskā transporta** **plānošanas koordinācijas darba grupu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2021.gada 28.aprīļa rīkojumu Nr. 292 “Par Latvijas Atveseļošanas un noturības mehānisma plānu“ apstiprinātā Latvijas Atveseļošanas un noturības mehānisma plāna Reforma 1.1.1.r “Rīgas metropoles areāla transporta sistēmas zaļināšana”. Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2021.gada 28.aprīļa rīkojumu Nr. 292 “Par Latvijas Atveseļošanas un noturības mehānisma plānu“ apstiprinātajā Latvijas Atveseļošanas un noturības mehānisma plānā (turpmāk – ANM) paredzētā Reforma 1.1.1.r “Rīgas metropoles areāla transporta sistēmas zaļināšana” vērsta uz sabiedriskā transporta ilgtspēju - integrētu, koordinētu pieeju pasažieru pārvadājumu plānošanai, pasūtīšanai un organizācijai Rīgas metropoles areālā. Vienlaikus reformas rezultātā plānots uzlabot pārvaldības institucionālo modeli. Pilnībā pasažieru pārvadājumu sistēmas reformu paredzēts realizēt līdz 2030.gadam, paredzot pārejas periodu, sākot no 2023.gada, kad atsevišķi reformas rezultāti / elementi sāk darboties. Lai īstenotu ANM ietvertās reformas saistībā ar Rīgas metropoles areāla sabiedriskā transporta sistēmu, Ministru kabineta rīkojuma projekts paredz izveidot Rīgas metropoles areāla sabiedriskā transporta plānošanas koordinācijas darba grupu, kuras uzdevumi būs: * līdz 2023.gada 31.jūlijam izstrādāt integrētu Rīgas metropoles areāla (RMA) sabiedriskā transporta sistēmas plānu līdz 2040.gadam, kas vienlaikus tiek veidots kā daļa no kopējā Rīgas metropoles areāla ilgtspējības pilsētas mobilitātes plāna (*sustainable urban mobility plan (SUMP)*) plāna un ietvers sabiedriskā transporta piedāvājuma uzlabojumus - integrētu dzelzceļa, autobusu un pilsētas sabiedriskā transporta maršrutu tīkla piedāvājumu un turpmākas attīstības plānu, vienotu biļešu cenu un atlaižu politiku, integrētu un multimodālu stratēģisko kustības grafiku ar centrālo elementu simetrisko regulārā intervāla vilcienu kustības grafiku (t.sk. Rail Baltica), plānotos pārvadājumu apjomus sabiedriskā transporta pasūtījuma ietvaros, nepieciešamo turpmāko investīciju plānu bezemisiju transportlīdzekļiem un infrastruktūras veiktspējas uzlabojumiem, u.c;
* līdz 2025.gada 31.martam izstrādāt konceptuālo ziņojumu par sabiedriskā transporta attīstību 2031.-2040.gadam, paredzot integrētu multimodālu transporta sistēmu Rīgas Metropoles areālā un pārējos funkcionālajos reģionos, t.sk., “pārejas perioda” plānu 2026.-2030.gadam.

 Rīkojuma projekts paredz noteikt darba grupā ietveramo transporta un infrastruktūras pārvaldītāju institūciju pārstāvjus no Satiksmes ministrijas, valsts sabiedrības ar ierobežotu atbildību “Autotransporta direkcija”, akciju sabiedrības “Pasažieru vilciens”, Rīgas pašvaldības sabiedrības ar ierobežotu atbildību “Rīgas satiksme”, valsts akciju sabiedrības “Latvijas dzelzceļš”, valsts sabiedrības ar ierobežotu atbildību “Latvijas Valsts ceļi”, Rīgas valstspilsētas pašvaldības, Rīgas plānošanas reģiona un Rīgas metropoles areālā ietilpstošajām pašvaldībām. (teritoriālo tvērum skatīt. Rīgas plānošanas reģiona rīcības plāna 13.lp <http://rpr.gov.lv/wp-content/uploads/2020/06/Rigas-metropoles-areala-ricibas-plans_Web-1.pdf>)  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Projekts paredz izveidot darba grupu iesaistot transporta un infrastruktūras speciālistus no Rīgas un Pierīgas pašvaldībām, RPSIA “Rīgas satiksme”, Rīgas plānošanas reģiona, VSIA “Autotransporta direkcijas”, AS “Pasažieru vilciens”, AS “Latvijas dzelzceļš”, VAS “Latvijas Valsts ceļi”, AS “RB Rail”.  |
| 2. | Tiesiskā regulējuma ietekme uz tautsaimniecību un administratīvo slogu. | Noteikumu projekts šo jomu neskar,  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|   Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība noteikumu projekta izstrādē netiek piemērota. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu izpildi nav nepieciešams veidot jaunas institūcijas, likvidēt vai reorganizēt esošās.  |
| 3. | Cita informācija | Nav. |

 Satiksmes ministrs T.Linkaits

Vīza:

valsts sekretāre I.Stepanova